stanford-oval/wikipedia huggingface dataset:
สูตรรักนักการโรงแรม
แหล่งข้อมูลอื่น

เรื่องย่อ Hotel Stats สูตรรักนักการโรงแรม เก็บถาวร 2019-12-12 ที่ เวย์แบ็กแมชชีน Online-idol เก็บถาวร 2018-10-24 ที่ เวย์แบ็กแมชชีน
Teaser Hotel Stars สูตรรักนักการโรงแรม
Hotel Stars [OFFICIAL TRAILER] | Ch3Thailand
ประเทศเบลารุสในโอลิมปิกเยาวชนฤดูหนาว 2020

| ประเทศเบลารุส ในโอลิมปิกเยาวชนฤดูหนาว 2020 |
| --- | --- |

รหัสประเทศ: BLR
เอ็นโอซี: คณะกรรมการโอลิมปิกเบลารุส
เว็บไซต์: www.noc.by/en
ณ โลซาน
นักกีฬา: 19 คน  ใน 5 ชนิดกีฬา
เหรียญ:  ทอง 0 เงิน 0 ทองแดง 1 รวม 1 
การเข้าร่วมแข่งขันโอลิมปิกเยาวชนฤดูหนาว
2012 2016 2020 2024
ประเทศเบลารุส ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งชาติเบลารุสได้ส่งทีมนักกีฬาเข้าแข่งขันทั้งหมด 18 คน แบ่งเป็นเป็นชาย 12 คนและหญิง 6 คน เข้าร่วมการแข่งขันใน 5 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
สกีลงเขา: 
| รวม | 12 | 6 | 18 |
สเกตความเร็ว

บทความหลัก: กีฬาสเกตความเร็วในโอลิมปิกเยาวชนฤดูหนาว 2020
สกีลงเขา

บทความหลัก: กีฬาสกีลงเขาในโอลิมปิกเยาวชนฤดูหนาว 2020
สกีข้ามทุ่ง

บทความหลัก: กีฬาสกีข้ามทุ่งในโอลิมปิกเยาวชนฤดูหนาว 2020
ฮอกกี้น้ำแข็ง

บทความหลัก: กีฬาฮอกกี้น้ำแข็งในโอลิมปิกเยาวชนฤดูหนาว 2020
ทวิกีฬาฤดูหนาว

บทความหลัก: กีฬาทวิกีฬาฤดูหนาวในโอลิมปิกเยาวชนฤดูหนาว 2020
แหล่งข้อมูลอื่น

เว็บไซต์อย่างเป็นทางการ เก็บถาวร 2016-06-22 ที่ เวย์แบ็กแมชชีน
| ด ค กประเทศที่เข้าร่วมแข่งขันโอลิมปิกเยาวชนฤดูหนาว 2020 ที่ โลซาน ประเทศสวิตเซอร์แลนด์ |
| --- | --- |
แอฟริกา:   แอฟริกาใต้ 
อเมริกา:   อาร์เจนตินา   บราซิล   แคนาดา   ชิลี   โคลอมเบีย   เอกวาดอร์   เฮติ   เม็กซิโก   ตรินิแดดและโตเบโก   สหรัฐ 
เอเชีย:   จีน   ฮ่องกง   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   ปากีสถาน   ฟิลิปปินส์   กาตาร์   สิงคโปร์   เกาหลีใต้   จีนไทเป   ไทย   เติร์กเมนิสถาน   อุซเบกิสถาน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มอลโดวา   มอนเตเนโกร   เนเธอร์แลนด์   มาซิโดเนียเหนือ   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   ออสเตรเลีย   นิวซีแลนด์ 
อื่นๆ:   ทีมผสม
ดามัสก์

ดามัสก์ผ้าไหมอิตาลีหลากสี ในศตวรรษที่ 14
ดามัสก์ (อังกฤษ: Damask; อาหรับ : دمشق) เป็นผ้าทอที่มีลวดลายที่กลับได้ ผ้าดามัสก์จะทอโดยการสลับทิศทางของเส้นยืนกับเส้นพุ่งเป็นระยะ ๆ รูปแบบลวดลายส่วนใหญ่มักจะสร้างโดยใช้ลายซาตินหน้าเส้นยืนและพื้นลายซาตินหน้าเส้นพุ่ง เส้นด้ายที่ใช้ทำดามัสก์ได้แก่ ไหม ขนสัตว์ ผ้าลินิน ผ้าฝ้าย และเส้นใยสังเคราะห์ แต่ผ้าดามัสก์จะเหมาะที่สุดถ้าทำในผ้าฝ้ายและผ้าลินิน เมื่อเวลาผ่านไป ดามัสก์จะมีความหมายที่กว้างขึ้นคือหมายถึงผ้าทอที่มีลวดลายที่กลับด้านได้ ไม่ใช่หมายถึงผ้าไหมเท่านั้น
เยื่อหุ้มนิวเคลียส

ภาพจำลองของนิวเคลียสของเซลล์มนุษย์ เยื่อหุ้มนิวเคลียสที่อยู่นอกสุดมีรูพรุน
เยื่อหุ้มนิวเคลียส (อังกฤษ: Nuclear envelope, perinuclear envelope, nuclear membrane, nucleolemma หรือ karyotheca) เป็นชั้นของลิพิดไบเลเยอร์ (lipid bilayer) ในเซลล์ยูแคริโอต ซึ่งทำหน้าที่ห่อหุ้มนิวเคลียสของเซลล์ที่ห่อหุ้มสารพันธุกรรม
เยื่อหุ้มนิวเคลียสประกอบด้วยเยื่อหุ้มสองชั้นที่สร้างจากชั้นไขมันสองชั้น (Lipid bilayer membrane) ได้แก่ เยื่อหุ้มด้านในของนิวเคลียส (Inner nuclear membrane) และเยื่อหุ้มด้านนอกของนิวเคลียส (Outer nuclear membrane) พื้นที่ระหว่างเยื่อหุ้มทั้งสองเรียกว่า ช่องว่างระหว่างเยื่อหุ้มนิวเคลียส (Perinuclear space) ซึ่งโดยปกติจะมีความกว้างประมาณ 10–50 นาโนเมตร โดยเยื่อหุ้มด้านนอกนั้นมีการเชื่อมต่อกับเยื่อหุ้มของเอนโดพลาสมิกเรติคูลัม (Endoplasmic reticulum) นอกจากนี้เยื่อหุ้มนิวเคลียสยังมีรูพรุนจำนวนมากที่เรียกว่ารูพรุนของนิวเคลียส (Nuclear pores) ซึ่งช่วยให้วัตถุต่าง ๆ เคลื่อนที่ระหว่างไซโทซอล (Cytosol) และนิวเคลียสได้ นอกจากนี้ยังมีโปรตีนในกลุ่มอินเทอร์มีเดียท ฟิลาเมนท์ (Intermediate filament) ที่เรียกว่าลามิน(Lamin) ที่รวมตัวกันสร้างโครงสร้างที่เรียกว่านิวเคลียร์ลามินา (Nuclear lamina) ซึ่งอยู่ภายในของเยื่อหุ้มด้านในของนิวเคลียส โดยโครงสร้างนี้มีหน้าที่ในการค้ำจุนเชิงโครงสร้างให้แก่นิวเคลียส
โครงสร้าง

เยื่อหุ้มนิวเคลียสประกอบด้วยเยื่อหุ้มสองชั้นที่สร้างจากเยื่อไขมันสองชั้น ได้แก่เยื่อหุ้มนิวเคลียสด้านใน และเยื่อหุ้มนิวเคลียสด้านนอก เยื่อหุ้มทั้งสองนี้เชื่อมต่อกันด้วยรูพรุนของนิวเคลียส เยื่อหุ้มนิวเคลียสได้รับการค้ำจุนโครงสร้างโดยอินเทอร์มีเดียท ฟิลาเมนท์สองชุด โดยชุดแรกได้ก่อตัวเป็นโครงข่ายภายในที่เรียกว่านิวเคลียร์ลามินาอยู่บริเวณเยื่อหุ้มด้านใน ส่วนอีกชุดหนึ่งก่อตัวเป็นโครงข่ายที่หลวมกว่า ณ บริเวณด้านนอกเพื่อค้ำจุนโครงสร้างจากภายนอก รูปร่างของเยื่อหุ้มนิวเคลียสโดยแท้จริงนั้นไม่มีรูปร่างที่แน่นอน (Irregular) โดยมีการยื่นยืดหดอย่างสม่ำเสมอ ซึ่งสามารถสังเกตได้ผ่านกล้องจุลทรรศน์อิเล็กตรอน
โครงสร้าง > เยื่อหุ้มชั้นนอก

เยื่อหุ้มนิวเคลียสชั้นนอกนั้นมีขอบเขตที่ใช้ร่วมกับเอนโดพลาสมิกเรติคูลัม แต่ถึงแม้ว่าจะมีการเชื่อมต่อทางกายภาพซึ่งกันและกัน แต่เยื่อหุ้มด้านนอกของนิวเคลียสมีโปรตีนในความเข้มข้นที่สูงกว่าเยื่อหุ้มของเอนโดพลาสมิกเรติคูลัมเป็นอย่างมาก โปรตีนเนสพริน (Nesprin - Nuclear envelope spectrin repeat proteins) ทั้งสี่ชนิดที่พบในสัตว์เลี้ยงลูกด้วยนมนั้นมีปรากฏอยู่ในเยื่อหุ้มด้านนอกของนิวเคลียส โดยเนสปรินทำหน้าที่เชื่อมต่อเส้นใยโครงร่างของเซลล์ (Cytoskeletal filaments) เข้ากับโครงร่างของนิวเคลียส (Nucleoskeleton) การเชื่อมต่อที่อาศัยเนสปรินกับโครงร่างเซลล์นี้มีบทบาทในการกำหนดตำแหน่งของนิวเคลียสและในหน้าที่การรับรู้เชิงกลของเซลล์ โปรตีนในกลุ่ม KASH domain ของเนสปริน-1 และเนสปริน-2 เป็นส่วนหนึ่งของโครงสร้าง LINC complex (Linker of nucleoskeleton and cytoskeleton) ซึ่งสามารถจับกับองค์ประกอบของโครงร่างเซลล์ได้โดยตรง เช่น เส้นใยแอคตินหรือจับกับโปรตีนในช่องว่างระหว่างเยื่อหุ้มนิวเคลียสได้เช่นกัน สำหรับเนสปริน-3 และเนสปริน-4 นั้นอาจมีบทบาทในการขนถ่ายวัตถุขนาดใหญ่ โดยเนสปริน-3 เชื่อมต่อกับโปรตีนเพล็คติน และเชื่อมต่อเยื่อหุ้มนิวเคลียสกับเส้นใยอินเทอร์มีเดียท ฟิลาเมนท์ในไซโทพลาซึม ในขณะที่เนสปริน-4 เชื่อมต่อกับโปรตีนไคเนซิน-1 (Kinesin-1) ซึ่งเป็นโปรตีนขนส่ง นอกจากนี้ เยื่อหุ้มนิวเคลียสด้านนอกยังมีบทบาทในกระบวนการพัฒนาโดยการหลอมรวมเข้ากับเยื่อหุ้มด้านในเพื่อสร้างรูพรุนของนิวเคลียส
โครงสร้าง > เยื่อหุ้มชั้นใน

อ่านเพิ่มเติม: โปรตีนของเยื่อหุ้มนิวเคลียสชั้นใน
เยื่อหุ้มนิวเคลียสด้านในทำหน้าที่ห่อหุ้มนิวคลีโอพลาสซึม (Nucleoplasm) และถูกปกคลุมด้วยนิวเคลียร์ลามินา ซึ่งเป็นโครงตาข่ายของอินเทอร์มีเดียท ฟิลาเมนท์ที่ช่วยเสริมความมั่นคงให้กับเยื่อหุ้มนิวเคลียส รวมถึงมีบทบาทในการทำงานของโครมาติน เยื่อหุ้มด้านในเชื่อมต่อกับเยื่อหุ้มด้านนอกผ่านรูพรุนของนิวเคลียส ซึ่งเจาะทะลุผ่านเยื่อหุ้มทั้งสอง แม้ว่าเยื่อหุ้มทั้งสองและเอนโดพลาสมิกเรติคูลัมจะเชื่อมต่อกัน แต่โปรตีนที่ฝังตัวอยู่ในเยื่อหุ้มมักจะคงอยู่ในตำแหน่งเดิมแทนที่จะกระจายตัวไปตามเครือข่ายที่เชื่อมต่อกัน นอกจากนี้ เยื่อหุ้มด้านในยังประกอบด้วยเครือข่ายเส้นใยที่เรียกว่านิวเคลียร์ลามินา ซึ่งมีความหนาประมาณ 10–40 นาโนเมตร และมีบทบาทสำคัญในการเสริมความแข็งแรงให้กับเยื่อหุ้มนิวเคลียส
การกลายพันธุ์ในยีนที่เกี่ยวข้องในการเข้ารหัสโปรตีนของเยื่อหุ้มนิวเคลียสด้านในสามารถก่อให้เกิดโรคในกลุ่มลามิโนพาธี (Laminopathy) ได้
โครงสร้าง > รูพรุนของนิวเคลียส

บทความหลัก: รูพรุนของนิวเคลียส
เยื่อหุ้มนิวเคลียสนั้นมีรูพรุนประมาณหนึ่งพันรู ซึ่งถูกเจาะเป็นรูโดยโครงสร้างรูพรุนของนิวเคลียส (Nuclear pore complexes) โดยแต่ละโครงสร้างมีขนาดประมาณ 100 นาโนเมตร และมีช่องด้านในที่กว้างประมาณ 40 นาโนเมตร โครงสร้างเหล่านี้ประกอบด้วยโปรตีนที่เรียกว่านิวคลีโอพอริน (Nucleoporin) ซึ่งทำหน้าที่เชื่อมโยงเยื่อหุ้มด้านในและเยื่อหุ้มด้านนอกของนิวเคลียสเข้าด้วยกัน
การแบ่งเซลล์

ในระยะ G2 ซึ่งเป็นระยะย่อยของระยะอินเตอร์เฟส (interphase) เยื่อหุ้มนิวเคลียสจะเพิ่มพื้นที่ผิวและเพิ่มจำนวนรูพรุนของนิวเคลียสเป็นสองเท่า ซึ่งในสิ่งมีชีวิตยูคาริโอต เช่น ยีสต์ (Yeast) ที่มีการแบ่งเซลล์แบบไมโทซิสแบบปิด (Closed mitosis) นั้นเยื่อหุ้มนิวเคลียสจะยังคงอยู่ในสภาพเดิมตลอดกระบวนการแบ่งเซลล์ ในการแบ่งเซลล์นั้นเส้นใยสปินเดิล (Spindle fibers) อาจก่อตัวขึ้นภายในเยื่อหุ้ม หรือเจาะทะลุผ่านเยื่อหุ้มโดยไม่ทำให้มันฉีกขาด ในยูคาริโอตชนิดอื่น เช่น สัตว์และพืช เยื่อหุ้มนิวเคลียสจำเป็นต้องสลายตัวในระยะโพรเมทาเฟส (Prometaphase) ของการแบ่งเซลล์แบบไมโทซิส เพื่อให้เส้นใยสปินเดิลเข้าถึงโครโมโซมที่อยู่ภายในได้ อย่างไรก็ตาม กระบวนการสลายตัวและการสร้างใหม่ของเยื่อหุ้มนิวเคลียสยังไม่ได้รับการศึกษาจนเข้าใจได้อย่างสมบูรณ์
การแบ่งเซลล์ > การสลายตัว

ในสัตว์เลี้ยงลูกด้วยนมนั้นเยื่อหุ้มนิวเคลียสสามารถสลายตัวภายในเวลาไม่กี่นาที โดยเป็นไปตามลำดับขั้นตอนในระยะเริ่มต้นของกระบวนการทางไมโทซิส ขั้นแรก M-Cdk จะทำการเชื่อมโลเลกุลกลุ่มฟอสเฟต (Phosphorylate) เข้ากับพอลิเพปไทด์ของนิวคลีโอพอริน และพวกมันบางส่วนจะถูกคัดเลือกเพื่อนำออกจากโครงสร้างรูพรุนของนิวเคลียสอย่างเฉพาะเจาะจง หลังจากนั้น โครงสร้างรูพรุนของนิวเคลียสที่เหลือจะสลายตัวพร้อมกัน หลักฐานทางชีวเคมีได้แสดงให้เห็นว่าโครงสร้างรูพรุนของนิวเคลียสจะสลายตัวเป็นชิ้นส่วนที่เสถียรแทนที่จะสลายเป็นชิ้นส่วนขนาดเล็กของพอลิเพปไทด์ นอกจากนี้ M-Cdk ยังทำการเชื่อมต่อกลุ่มฟอสเฟตเข้ากับองค์ประกอบของแผ่นนิวเคลียร์ลามินาซึ่งเป็นโครงสร้างที่ค้ำจุนเยื่อหุ้มนิวเคลียสอีกด้วย ส่งผลให้นิวเคลียร์ลามินาสลายตัว และเยื่อหุ้มนิวเคลียสแยกออกเป็นถุงเวสิเคิลขนาดเล็ก ภาพถ่ายจากกล้องจุลทรรศน์อิเล็กตรอนและกล้องจุลทรรศน์ฟลูออเรสเซนส์ให้หลักฐานที่ชัดเจนว่าเยื่อหุ้มนิวเคลียสถูกดูดซึมโดยเอนโดพลาสมิกเรติคูลัม ทั้งนี้เนื่องจากมีการพบโปรตีนในนิวเคลียสที่ในสภาวะปกตินั้นไม่ได้ปรากฏอยู่ในเอนโดพลาสมิกเรติคูลัมเกิดขึ้นในระหว่างการแบ่งเซลล์แบบไมโทซิส
นอกจากการสลายตัวของเยื่อหุ้มนิวเคลียสในระยะโพรเมทาเฟสของการแบ่งเซลล์แบบไมโทซิสแล้ว เยื่อหุ้มนิวเคลียสยังสามารถเกิดการแตกออกมาได้ในเซลล์สัตว์เลี้ยงลูกด้วยนมที่เคลื่อนที่ (Migrating cells) ในระยะอินเตอร์เฟสของวัฏจักรเซลล์ (Cell cycle) การแตกออกมานี้เกิดขึ้นชั่วคราว และมีแนวโน้มว่าเป็นผลจากการเปลี่ยนรูปของนิวเคลียส
กระบวนการซ่อมแซมเยื่อหุ้มนิวเคลียสที่แตกออกนี้เกิดขึ้นอย่างรวดเร็ว โดยอาศัยกลไกที่ขึ้นอยู่กับโครงสร้างคัดแยกเอนโดโซมที่จำเป็นต่อการขนส่ง (Endosomal Sorting Complexes Required for Transport - ESCRT) ซึ่งประกอบด้วยโปรตีนเชิงซ้อนในไซโทซอล นอกจากนี้ในระหว่างที่เยื่อหุ้มนิวเคลียสแตกออกย่อมเกิดความเสียหายแก่ดีเอ็นเอเกลียวคู่แบบขาดออกจากกันได้
ด้วยเหตุนี้ ความสามารถของเซลล์ในการเอาตัวรอดเมื่อต้องเคลื่อนที่ผ่านสภาพแวดล้อมที่คับแคบนั้นดูเหมือนว่าจะขึ้นอยู่กับประสิทธิภาพของกลไกซ่อมแซมเยื่อหุ้มนิวเคลียสและดีเอ็นเอ
การสลายตัวของเยื่อหุ้มนิวเคลียสที่ผิดปกติถูกพบในโรคกลุ่มลามิโนพาธีและในเซลล์มะเร็ง ซึ่งส่งผลให้เกิดการกระจายตัวผิดตำแหน่งของโปรตีนภายในเซลล์ อันนำมาซึ่งการเกิดไมโครนิวเคลียส (Micronucleus) และความไม่เสถียรของจีโนม
การแบ่งเซลล์ > การสร้างใหม่

กระบวนการที่เยื่อหุ้มนิวเคลียสถูกสร้างขึ้นใหม่ในระยะเทโลเฟสของการแบ่งเซลล์แบบไมโทซิสนั้นยังคงเป็นหัวข้อที่มีการถกเถียงกันอยู่ โดยมีสองทฤษฎีหลักที่เสนอไว้ ได้แก่
การหลอมรวมของถุงเวสิเคิล ถุงเวสิเคิลที่ประกอบด้วยเยื่อหุ้มนิวเคลียสจะหลอมรวมกันเพื่อสร้างเยื่อหุ้มนิวเคลียสขึ้นใหม่
การปรับรูปร่างของเอนโดพลาสมิกเรติคูลัม ชิ้นส่วนของเอนโดพลาสมิกเรติคูลัมที่ดูดซับเยื่อหุ้มนิวเคลียสไว้จะห่อหุ้มพื้นที่นิวเคลียส และสร้างเยื่อหุ้มนิวเคลียสที่ปิดสนิทขึ้นใหม่
ต้นกำเนิดของเยื่อหุ้มนิวเคลียส

การศึกษาเปรียบเทียบจีโนม, วิวัฒนาการ และต้นกำเนิดของเยื่อหุ้มนิวเคลียสนำไปสู่ข้อเสนอว่านิวเคลียสเกิดขึ้นในบรรพบุรุษยูคาริโอตดั้งเดิมหรือที่เรียกว่า “พรีคาริโอต” (Prekaryote) ซึ่งถูกกระตุ้นโดยความสัมพันธ์แบบอิงอาศัยระหว่างอาร์เคียและแบคทีเรีย มีแนวคิดหลายประการที่อธิบายถึงต้นกำเนิดเชิงวิวัฒนาการของเยื่อหุ้มนิวเคลียส เช่น การเว้าของเยื่อหุ้มเซลล์ (Plasma membrane) ในบรรพบุรุษโปรคาริโอต หรือการสร้างระบบเยื่อหุ้มใหม่หลังจากการก่อตัวของไมโทคอนเดรียดั้งเดิม (Proto-mitochondria) ในเซลล์เจ้าบ้านที่เป็นอาร์เคีย หนึ่งในความสามารถทางการปรับตัวที่สำคัญของเยื่อหุ้มนิวเคลียสอาจเป็นการทำหน้าที่เป็นเกราะป้องกันจีโนมจากอนุมูลออกซิเจน (Reactive oxygen species - ROS) ซึ่งถูกสร้างขึ้นโดยไมโทคอนเดรียดั้งเดิมของเซลล์ในยุคนั้น
แหล่งข้อมูลอื่น

ภาพเนื้อเยื่อจากมหาวิทยาลัยบอสตัน 20102loa (อังกฤษ)
Animations of nuclear pores and transport through the nuclear envelope เก็บถาวร 2009-02-07 ที่ เวย์แบ็กแมชชีน
Illustrations of nuclear pores and transport through the nuclear envelope เก็บถาวร 2009-02-07 ที่ เวย์แบ็กแมชชีน
การสร้างภาพเชิงปริมาตรของเยื่อหุ้มนิวเคลียส (สีแดง) ในเซลล์ HeLa โดยเซลล์นี้ถูกสังเกตผ่านภาพตัดขวาง 300 ชั้นจากกล้องจุลทรรศน์อิเล็กตรอน เยื่อหุ้มนิวเคลียสถูกแบ่งส่วนโดยอัตโนมัติและสร้างภาพขึ้นมาใหม่ ในภาพมีการเพิ่มชั้นตัดแนวตั้งและแนวนอนเพื่อใช้เป็นข้อมูลอ้างอิง
รูพรุนของนิวเคลียสที่เจาะทะลุผ่านเยื่อหุ้มนิวเคลียส
การสลายตัวและสร้างขึ้นใหม่ในการแบ่งเซลล์แบบไมโทซิส
เล่าลี

อ๋องชาวจีนแห่งรัฐจ๊กก๊ก (สิ้นพระชนม์ ค.ศ. 244)
เล่าลี (เสียชีวิต พฤษภาคมหรือมิถุนายน ค.ศ. 244) หรือชื่อในภาษาจีนกลางว่า หลิว หลี่ (จีนตัวย่อ: 刘理; จีนตัวเต็ม: 劉理; พินอิน: Liú Lǐ) มีชื่อรองว่า เฟิ่งเซี่ยว (จีน: 奉孝; พินอิน: Fèngxiào) เป็นอ๋องแห่งรัฐจ๊กก๊กในยุคสามก๊กของจีน เป็นพระโอรสของเล่าปี่จักรพรรดิผู้สถาปนาจ๊กก๊กและเป็นพระอนุชาต่างพระมารดาของเล่าเสี้ยน จักรพรรดิองค์ที่ 2 ของจ๊กก๊ก
พระประวัติ

เล่าลีประสูติเมื่อปีใดไม่ทราบพระองค์เป็นบุตรชายของ เล่าปี่ ขุนศึกในช่วงปลาย ราชวงศ์ฮั่นตะวันออก ซึ่งได้เป็นปฐมจักรพรรดิแห่งจ๊กก๊กใน ยุคสามก๊ก ในเวลาต่อมาส่วนพระมารดาของพระองค์เป็นหนึ่งในพระสนมของพระเจ้าเล่าปี่พระองค์เป็นพระอนุชาต่างพระมารดาของ พระเจ้าเล่าเสี้ยน รัชทายาทของพระเจ้าเล่าปี่และจักรพรรดิองค์ที่ 2 ของจ๊กก๊กนอกจากนี้พระองค์ยังมีพระเชษฐาหรือพระอนุชาต่างพระมารดาอีกพระองค์หนึ่ง เล่าเอ๋ง ซึ่งเป็นพระอนุชาต่างพระมารดาของพระเจ้าเล่าเสี้ยนเช่นกัน
ช่วงหนึ่งในเดือนกรกฎาคม ค.ศ. 221 ประมาณสามเดือนหลังเล่าปี่ประกาศตนเองเป็นจักรพรรดิ เล่าปี่ส่งเคาเจ้ง ผู้มีบรรดาศักดิ์ซือถู ไปเป็นผู้แทนอ่านพระราชกฤษฎีกาและพระราชทานบรรดาศักดิ์ "เหลียงอ๋อง" (梁王)
ใน ค.ศ. 230 เมื่อรัชสมัยเล่าเสี้ยน เล่าลีได้รับบรรดาศักดิ์เป็น "อันผิงอ๋อง" (安平王) พระองค์สิ้นพระชนม์ใน ค.ศ. 244 และได้รับพระสมัญญานามเป็น "เต้าอ๋อง" (悼王)
ดูเพิ่ม

รายชื่อบุคคลในยุคสามก๊ก
เส้นด้าย

เส้นด้าย
เส้นด้าย (yarn) คือ เส้นใยที่มีความยาวต่อเนื่องกัน ใช้ในการเย็บ ถักโครเช การถัก การทอ การปัก การทำเชือก และการผลิตสิ่งทอ ส่วน ด้ายเย็บผ้า (thread) คือ เส้นด้ายชนิดหนึ่งที่ใช้สำหรับการเย็บด้วยมือหรือเครื่องจักร ด้ายเย็บผ้าที่ผลิตขึ้นอย่างทันสมัยอาจเคลือบด้วยขี้ผึ้งหรือสารหล่อลื่น อื่น ๆ เพื่อทนต่อแรงเครียดที่เกิดขึ้นในการเย็บ ด้ายงานเย็บปักถักร้อย คือเส้นด้ายที่ออกแบบมาโดยเฉพาะสำหรับ งานเย็บปักถักร้อย เส้นด้ายสามารถทำจากวัสดุธรรมชาติหรือสังเคราะห์หลายชนิด และมีหลายสีและหลายความหนา แม้ว่าเส้นด้ายจะสามารถย้อมได้ หลายสี แต่เส้นด้ายส่วนใหญ่มักจะมีสีทึบและมีเฉดสีที่สม่ำเสมอ
เจ้าชีวิต

| --- | --- |
ปกหน้าของ เจ้าชีวิต ฉบับพิมพ์ พ.ศ. 2505
ผู้ประพันธ์: พระเจ้าวรวงศ์เธอ พระองค์เจ้าจุลจักรพงษ์
ประเทศ: ไทย
ภาษา: อังกฤษ/ไทย
หัวเรื่อง: ประวัติศาสตร์ไทย
สำนักพิมพ์: สำนักพิมพ์คลังวิทยา (ฉบับภาษาไทย)
วันที่พิมพ์: พ.ศ. 2505
ชนิดสื่อ: สิ่งพิมพ์
เจ้าชีวิต เป็นพระนิพนธ์ในพระเจ้าวรวงศ์เธอ พระองค์เจ้าจุลจักรพงษ์ เดิมทีเขียนขึ้นครั้งแรกเป็นภาษาอังกฤษที่ใช้ชื่อว่า Lords of Life พิมพ์ครั้งแรกในประเทศอังกฤษเมื่อปี ค.ศ. 1960 มีจุดประสงค์ให้ชาวต่างประเทศได้อ่านและรู้จักประเทศไทยดีขึ้น เพราะทรงเห็นว่าหนังสือที่ชื่อ A History of Siam โดย W.A.R. Wood ที่เขียนเรื่องราวประเทศไทยที่ชาวต่างชาติอ่านกันมาก ไม่ได้เขียนอย่างละเอียด
ลักษณะการเขียนแบบ การเชื่อมวิธีเขียนพงศาวดารแบบเก่าเข้ากับวิธีการเขียนแบบตะวันตก ที่ให้ความสำคัญกับหลักฐานอ้างอิงทางประวัติศาสตร์ทั้งข้อมูลจากต่างประเทศ และจากเอกสารเดิมที่เป็นภาษาไทยทั้งที่ตีพิมพ์และยังไม่ตีพิมพ์ ผ่านการตีความและพระวินิจฉัยของพระองค์  รวมถึงข้อมูลที่ทรงได้รับจากประสบการณ์ส่วนพระองค์ในช่วงรัชกาลที่ 6 และ 7 รวมถึงเอกสารส่วนพระองค์ของตระกูลจักรพงษ์ด้วย
เนื้อหาเริ่มตั้งแต่ประวัติศาสตร์ชนชาติไทย ยุคก่อนประวัติศาสตร์ จนถึงรัชกาลปัจจุบันที่ พ.ศ. 2502 โดยเน้นบรรยายละเอียดในช่วงปี พ.ศ. 2325-2475 (รัชกาลที่ 1-7) จนกระทั่งพระราชกรณียกิจประจำวันของพระมหากษัตริย์ไทยและเจ้านายองค์สำคัญ ยังมีเนื้อหาครอบคลุมประวัติศาสตร์การเมือง การปกครอง การเศรษฐกิจ ความสัมพันธ์ต่างประเทศสังคม และขนบประเพณีในราชสำนัก โดยเฉพาะระเบียบวิธีการสถาปนายศเจ้านาย
หนังสือเล่มนี้ยังได้รับการคัดเลือกให้เป็นหนึ่งในหนังสือดี 100 เล่มที่คนไทยควรอ่าน หมวดประวัติศาสตร์ ด้านคำวิจารณ์ ส. ศิวรักษ์ วิจารณ์ไว้ใน หกปีจากปริทัศน์ (พ.ศ. 2541) "แม้พระองค์ท่านจะทรงทราบภาษาไทยดีมิใช่น้อย แต่ทรงถนัดภาษาพูดมากกว่าภาษาเขียน สำนวนของท่านจึงออกจะขรุขระอยู่บ้างในทางภาษาหนังสือ และแม้จะทรงถือพระองค์ว่าเป็น
เจ้านายอันสูงศักดิ์ แต่ก็ยังคงใช้ราชาศัพท์ผิดให้จับได้ก็หลายแห่ง ยิ่งข้อเท็จจริงด้วยแล้ว มีความผิดพลาดรวมอยู่ด้วยมิใช่น้อย"
การตีพิมพ์ > เจ้าชีวิต

พิมพ์ครั้งที่ 1 พ.ศ. 2505 สนพ.คลังวิทยา ขนาด 140x215 มม. กระดาษปอนด์ราคา 55 บาท กระดาษปรู๊ฟราคา 45 บาท
พิมพ์ครั้งที่ 2 พ.ศ. 2505 สนพ.คลังวิทยา
พิมพ์ครั้งที่ 3 พ.ศ. 2514 สนพ.คลังวิทยา
พิมพ์ครั้งที่ 4 พ.ศ. 2517 สนพ.คลังวิทยา
พิมพ์ครั้งที่ 4 พ.ศ. 2536 สนพ.ริเวอร์บุ๊คส์ เปลี่ยนขนาดรูปเล่มเป็น 290 x 220 มม.และพิมพ์ด้วยกระดาษปอนด์อาบมัน มีภาพประกอบสีซีเปียจำนวนมาก
พิมพ์ครั้งที่ 5 พ.ศ. 2541 สนพ.ริเวอร์บุ๊คส์
พิมพ์ ครั้งที่ 5 พ.ศ. 2541 สนพ.ริเวอร์บุ๊คส์ พิมพ์เป็นที่ระลึกงานพระราชทานเพลิงศพ ดร.บรรเจิด ชลวิจารณ์ วันที่ 28 มีนาคม พ.ศ. 2541 บรรจุกล่องพร้อมกับ ประวัติของ ดร.บรรเจิด ชลวิจารณ์ รวม 2 เล่ม
การตีพิมพ์ > Lords of Life

st1 Edition 1960 ตีพิมพ์โดย Alvin Redman , London
2nd Revised edition 1967
ปริศนา กัมพูสิริ

| ดร> ปริศนา กัมพูสิริ |
| --- | --- |
เกิด: 8 ตุลาคม พ.ศ. 2529 (38 ปี) ปริศนา กัมพูสิริ
อาชีพ: นักแสดง พิธีกร อาจารย์
ปีที่แสดง: 2555-ปัจจุบัน
สังกัด: ช่อง 8 , อาร์เอส (2556 -ปัจจุบัน)
พิฆเนศวร: นักแสดงสร้างสรรค์ผลงานดีเด่น พ.ศ. 2565- บ่วงใบบุญ
ดร.ปริศนา กัมพูสิริ  ชื่อเล่น โบว์ลิ่ง เป็น นักแสดง นางแบบ ชาวไทย และเป็นนางสาวไทยประจำปี 2555 (คนที่ 48) อาจารย์ประจำสาขาวิชาภาพยนตร์และสื่อดิจิทัล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ประวัติ

ปริศนา กัมพูสิริ เกิดในกรุงเทพมหานคร โดยจบการศึกษาจาก มัธยมศึกษาจาก โรงเรียนสามเสนวิทยาลัย จบการศึกษาปริญญาตรี จาก คณะศิลปกรรมศาสตร์ มหาวิทยาลัยศรีนครินทรวิโรฒ, ปริญญาโทจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ และปริญญาเอก คณะศิลปกรรมศาสตร์ มหาวิทยาลัยศรีนครินทรวิโรฒ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
| ปี | เรื่อง | บทบาท |
| --- | --- | --- |
| 2556 | ผู้ชนะสิบทิศ | ตะละแม่จันทรา |
| 2558 | เจ้าสาวเฉพาะกิจ | เดือนฉาย ฉัตรากร |
| 2559 | ล่าดับตะวัน | พิมพา บูรณศีล (มาริสา) (รับเชิญ) |
| 2560 | เชลยศึก | มะเมี๊ยะ |
| 2560 | เงาเสน่หา | นิสา นันทกุล (สา) |
| 2561 | เสน่ห์นางครวญ | คุณหญิงรำเพย |
| 2562 | มัจจุราชฮอลิเดย์ | อารดา (รับเชิญ) |
| 2563 | ปอบผีเจ้า | แม่เจ้าทองอ่อน (รับเชิญ) |
| 2564 | เรยา | คำแก้ว เจนพาณิชย์สกุล (แก้ว) (คุณนายที่ 4) (รับเชิญ) |
| 2565 | บ่วงใบบุญ | รวยริน |
| 2565 | เล่ห์ลุนตยา | เอสะลิน นวลแก้วมณี (เอสะ) (รับเชิญ) |
| 2566 | เลือดกากี | บุญเรือน |
| 2567 | เจ้าพ่อ | สมใจ |
ผลงาน > ละครซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2555 | เซน...สื่อรักสื่อวิญญาณ | ตอน ว่านโลหิต | แจง (รับเชิญ) | ช่อง 5 |
| 2558 | ลุ้นรักข้ามรั้ว |  | แก้วกรรณิการ์ (หญิงใหญ่) | ช่อง 8 |
| 2562 | เดอะซีรีส์ รัก ลวง หลอน | ตอน เรือนลี้ลับ | ชื่นจิต | ช่อง 8 |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2558 | ละติจูดที่ 6 | ฟ้า |
ผลงาน > พิธีกร

คุยข่าวช่อง 8 ,(ช่วงคุยข่าวบันเทิง)
โฮมรูม (ThaiPBS)
ทรูไลฟ์ทีวี
รายการ อึ้งทึ่งเสียว (ช่อง 8)
รายการ จ๊อบบรรเจิด (ช่อง 8) ร่วมกับ กวินรัฏฐ์ ยศอมรสุนทร ทุกวันอาทิตย์ เวลา 13.10 น. เริ่มตอนแรกในวันอาทิตย์ที่ 13 กุมภาพันธ์ 2565
รายการ มโนสาเร่ ซุปตาร์พาไกล่เกลี่ย (กันตนา/ช่อง 7) ร่วมกับ จาตุรงค์ มกจ๊ก, บรมวุฒิ หิรัญยัษฐิติ, ปิยา พงศ์กุลภา ทุกวันอาทิตย์ เวลา 12.30 - น. (มีนาคม 2565)
ผลงาน > มิวสิควิดีโอ

เหงาใจในทางที่ผิด ทัช ณ ตะกั่วทุ่ง
แหล่งข้อมูลอื่น

ปริศนา กัมพูสิริ ที่อินสตาแกรม
| ก่อนหน้า |  | ปริศนา กัมพูสิริ |  | ถัดไป |
| --- | --- | --- | --- | --- |
| กฤชภร หอมบุญญาศักดิ์ |  | นางสาวไทย  (2555) |  | อัจฉราภรณ์ กนกนทีสวัสดิ์ |
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
แซลลี ฟิลด์

| แซลลี ฟิลด์ |
| --- | --- |
ฟิลด์ในเดือนมิถุนายน ค.ศ. 2018
เกิด: แซลลี มาร์กาเรต ฟิลด์  (1946-11-06) 6 พฤศจิกายน ค.ศ. 1946 (78 ปี) แพซาดีนา รัฐแคลิฟอร์เนีย สหรัฐ
อาชีพ: นักแสดง ผู้กำกับ
ปีปฏิบัติงาน: 1965–ปัจจุบัน
คู่สมรส: สตีฟ กอร์ดอน  (สมรส 1968; หย่า 1975) แอลัน เกรส์แมน  (สมรส 1984; หย่า 1993)
บุตร: 3
บิดามารดา: มาร์กาเรต ฟิลด์ (แม่) ริชาร์ด ฟิลด์ (พ่อ) จ็อก มาฮันนี (พ่อเลี้ยง)
แซลลี มาร์กาเรต ฟิลด์ (อังกฤษ: Sally Margaret Field; เกิด 6 พฤศจิกายน ค.ศ. 1946) เป็นนักแสดงและผู้กำกับชาวอเมริกัน ฟิลด์เริ่มแสดงในละครซิตคอมเรื่อง กิดเจ็ต (1965–66), แม่ชีกายสิทธิ์ (1967–70), และ เดอะเกิร์ลวิธซัมติงเอ็กซ์ตรา (1973–74) เธอเริ่มแสดงภาพยนตร์ในปี ค.ศ. 1977 ในเรื่อง รักสี่ล้อต้องรอตอนเหาะ ต่อจากนั้นก็ได้แสดงในภาพยนตร์ดราม่าเรื่อง นอร์ม่า เร ไม่มีคำว่าแพ้สำหรับฉัน ที่ทำให้เธอชนะรางวัลออสการ์ สาขานักแสดงนำหญิงยอดเยี่ยม เธอยังได้เข้าชิงรางวัลลูกโลกทองคำจากการแสดงในเรื่อง หล่อนมีนามปากกาว่าโหด (1981) และ คิสมีกูดบาย (1982) ก่อนที่เธอจะได้รับรางวัลออสการ์ สาขานักแสดงนำหญิงยอดเยี่ยมเป็นครั้งที่สองจากเรื่อง เพลซส์อินเดอะฮาร์ต (1984) และได้เข้าชิงรางวัลลูกโลกทองคำอีกครั้งจากเรื่อง เมอร์ฟีส์โรมานซ์ (1985) และ สานดวงใจดอกไม้เหล็ก (1989)
ในต้นคริสต์ทศวรรษ 1990 ฟิลด์ปรากฏในภาพยนตร์หลายเรื่อง รวมไปถึงภาพยนตร์เรื่อง เราจะไม่พรากจากกัน (1991) และ คุณนายเด๊าท์ไฟร์ พี่เลี้ยงหัวใจหนุงหนิง (1993) ที่แสดงนำร่วมกับโรบิน วิลเลียมส์ ก่อนที่จะได้เข้าชิงรางวัลแบฟตาเป็นครั้งแรกในสาขานักแสดงสมทบหญิงยอดเยี่ยมจากการแสดงในภาพยนตร์เรื่อง ฟอร์เรสท์ กัมพ์ อัจฉริยะปัญญานิ่ม (1994) ในต้นคริสต์ทศวรรษ 2000 เธอยังมีบทบาทในภาพยนตร์โทรทัศน์แนวการแพทย์เรื่อง อีอาร์ ของทางช่องเอ็นบีซี ซึ่งทำให้เธอชนะรางวัลไพรม์ไทม์เอ็มมีอะวอดส์ในสาขานักแสดงรับเชิญหญิงยอดเยี่ยม ประเภทซีรีส์ดรามา ประจำปี ค.ศ. 2001 ในช่วงปี ค.ศ. 2006 ถึง 2011 เธอได้รับบทเป็นนอรา วอล์กเกอร์ ตัวละครนำในภาพยนตร์โทรทัศน์ทางช่องเอบีซีเรื่อง บ้านแห่งรัก สายใยนิรันดร์ ที่ทำให้เธอชนะไพรม์ไทม์เอ็มมีอะวอดส์ สาขานักแสดงนำหญิงยอดเยี่ยมประเภทซีรีส์ดรามาเป็นครั้งแรก ต่อมาฟิลด์ได้แสดงเป็นแมรี ท็อดด์ ลินคอล์นในภาพยนตร์อิงประวัติศาสตร์เรื่อง ลินคอล์น (2012) จากการแสดงเรื่องนี้ ทำให้เธอถูกเสนอชื่อเข้าชิงรางวัลออสการ์และรางวัลลูกโลกทองคำสาขานักแสดงสมทบหญิงยอดเยี่ยมอีกด้วย เธอยังเคยรับบทเป็นเมย์ ปาร์คเกอร์ในภาพยนตร์ซูเปอร์ฮีโรเรื่อง ดิ อะเมซิ่ง สไปเดอร์แมน (2012) และภาคต่อ ดิ อะเมซิ่ง สไปเดอร์-แมน: ผงาดอสูรกายสายฟ้า (2014) ในปี ค.ศ. 2015  เธอแสดงร่วมกับแมกซ์ กรีนฟีลด์ในภาพยนตร์รักตลกเรื่อง สวัสดี ชื่อของฉันคือ ดอริส
ในฐานะผู้กำกับ ฟิลด์เป็นที่รู้จักจากภาพยนตร์โทรทัศน์เรื่อง เดอะคริสต์มาสทรี (1996), ตอนหนึ่งของมินิซีรีส์ทางช่องเอชบีโอปี ค.ศ. 1998 เรื่อง ฟอร์มดิเอิร์ธทูเดอะมูน รวมถึงภาพยนตร์สารคดีเรื่อง บิวตีฟูล ในปี ค.ศ. 2014 ฟิลด์มีดวงดาวบนฮอลลีวูดวอล์กออฟเฟมหนึ่งดวง ดาวของเธอตั้งอยู่ด้านหน้าของพิพิธภัณฑ์หุ่นขี้ผึ้งฮอลลีวูด